

PALANGOS MIESTO SAVIVALDYBĖS ADMINISTRACIJOS
DIREKTORIUS

ĮSAKYMAS

DĖL DRAUDIMO RŪKYTI DAUGIABUČIO GYVENAMOJO
NAMO J. JANONIO G. 39  BALKONUOSE, TERASOSE IR LODŽIJOSE, NUOSAVYBĖS TEISE PRIKLAUSANČIUOSE ATSKIRIEMS SAVININKMAS, PASKELBIMO

2021 m. birželio 4 d. Nr. A1-726
Palanga

[bookmark: _Hlk68771881]Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos tabako, tabako gaminių ir su jais susijusių gaminių kontrolės įstatymo 19 straipsnio 1 dalies 9 punktu ir Prieštaravimo dėl tabako, tabako gaminių ir su jais susijusių gaminių vartojimo daugiabučių namų balkonuose, terasose ir lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo (toliau – Tvarkos aprašas), patvirtinto Lietuvos Respublikos vidaus reikalų ministro 2020 m. gruodžio 22 d. įsakymu Nr. 1V-1357 „Dėl Prieštaravimo dėl tabako, tabako gaminių ir su jais susijusių gaminių vartojimo daugiabučių namų balkonuose, terasose ir lodžijose pareiškimo, šio prieštaravimo atšaukimo ir informacijos apie daugiabučius namus, kuriuose draudžiama rūkyti, paskelbimo, informacinių ženklų apie draudimą rūkyti įrengimo tvarkos aprašo patvirtinimo“, 6 punktu, Palangos miesto savivaldybės tarybos 2019 m. gegužės 30 d. sprendimu Nr. T2-116 „Dėl Palangos mieto savivaldybės administracijos direktoriaus pavaduotojo paskyrimo“ ir Palangos miesto savivaldybės mero 2016 m. lapkričio 8 d. potvarkiu Nr. M3-209 „Dėl mero kai kurių potvarkių pakeitimo“: 
	1. S k e l b i u, kad draudžiama rūkyti J. Janonio g. 39, Palanga, daugiabučio namo balkonuose, terasose ir lodžijose, nuosavybės teise priklausančiuose atskiriems savininkams, pagal 2021 m. birželio 2 d. asmens prieštaravimą (Savivaldybėje registruotą raštą 2021 m. birželio 2 d., registracijos Nr. (8.6)D1-1419).
           	2. Į p a r e i g o j u daugiabučio gyvenamojo namo bendrojo naudojimo objektų administratorių UAB „Palangos komunalinis ūkis“:
           	2.1. įrengti šio daugiabučio namo išorėje ir (arba) viduje patvirtintos formos informacinį ženklą apie draudimą rūkyti šio namo balkonuose, terasose ir lodžijose, nuosavybės teise priklausančiuose atskiriems savininkams, laikantis Tvarkos aprašo  reikalavimų;
2.2. informuoti apie draudimą rūkyti balkonuose, terasose ir lodžijose šio daugiabučio namo butų ir kitų patalpų savininkus paštu arba elektroninio ryšio priemonėmis ne vėliau kaip per 2 darbo dienas nuo įsakymo gavimo dienos.       
3.  N u s t a t a u,  kad šis įsakymas įsigalioja po 15 darbo dienų nuo įsakymo priėmimo dienos.
Šis įsakymas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, LT-92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo įsakymo gavimo dienos.


Direktoriaus pavaduotoja                                                                              Violeta Staskonienė

